Franța are o tehnologie militară pe care toată lumea și-o dorește. Ce este Ground Master și de ce este crucial pentru apărarea Europei
O fabrică aflată la 50 de kilometri de Paris va dubla producția uneia dintre cele mai bine vândute echipamente militare ale Franței – radarele de supraveghere aeriană Ground Master, scrie Politico. În timp ce guvernele europene tratează tot mai serios problema armatelor care trebuie să fie pregătite pentru un eventual război și Ucraina își continuă lupta pentru supraviețuire împotriva Rusiei, radarele de acest tip devin o necesitate absolută pentru apărarea Europei.